cyanic-selkie/wikianc huggingface dataset:
ნოვო-კამენის ხიდი
ისტორია
პირველი ხის ხიდი ამ ადგილზე ააგეს 1800-იანი წლების ბოლოს, როდესაც მიმდინარეობდა შემოვლითი არხის სამუშაოები ინჟინერ ფ. ი. გერარდის ხელმძღვანელობით. ხიდის ძირითადი დანიშნულება იყო თვითდინებით გაეტარებინა ლიგოვსკის არხის წყალი, რომელშიც დონე გაცილებით მაღალი იყო ვიდრე შემოვლით არხში. ხიდ-აკვედუკს უწოდეს იამსკის წყალგამტარი ხიდი. 1814 წელს შემოვლითი არხის მშენებლობას სათავეში ჩაუდგა ინჟინერი პ. პ. ბაზენი. მისი პროექტით 1816-1821 წლებში აქ ააგეს ერთმალიანი აკვედუკი, რომლის სიგრძე იყო 25,6 მეტრი. 1846-1848 წლებში აკვედუკი გადააკეთეს, ააშენეს აგურისა და გრანიტისაგან და უწოდეს ნოვო-კამენი. მისი სიგრძე იყო 42,7 მეტრი.
1950-იან წლებში ლენინგრადის სამხრეთის რაიონების ინტენსიური განაშენიანების გამო, ხიდი-აკვედუკი უკვე აღარ აკმაყოფილებდა მოთხოვნებს. მისი სიგანე იყო მხოლოდ 14 მეტრი და აქედან 6 მეტრი ტრამვაის ხაზს ეკავა.
მოქმედი ხიდის მშენებლობა დასრულდა 1970 წელს. პროექტის ავტორები იყვნენ ა. დ. გუტცაიტი და არქიტექტორი ლ. ა. ნოსკოვი. სამშენებლო სამუშაოები მიმდინარეობდა ნ. პ. აგაპოვის ხელმძღვანელობით. ახალი ხიდი გაიხსნა 1970 წლის 7 ნოემბერს. 2007 წელს ლიგოვსკის პროსპექტის რეკონსტრუქციის ფარგლებში ხიდზე ახალი ასფალტ-ბეტონის საფარი დააგეს.
კონსტრუქცია
ხიდი ერთმალიანია, მისი სიგრძეა 38,2 მ, ხოლო სიგანე – 44,8 მეტრი (ტროტუარების სიგრძე ჯამში 6 მეტრი).
ხიდი გამოიყენება ტრამვაისთვის, ავტოტრანსპორტისა და ფეხით მოსიარულეებისათვის. სავალი ნაწილი რვა ზოლისაგან შედგება. სავალი ნაწილიც და ტროტუარებიც ასფალტ-ბეტონითაა მოპირკეთებული. ტროტუარები სავალი ნაწილისაგან გამოყოფილია მაღალი მეტალის პარაპეტებით.
რესურსები ინტერნეტში
კატეგორია:სანქტ-პეტერბურგის ხიდები
კონსტანტინე კუბლაშვილი
კონსტანტინე (კოტე) კუბლაშვილი (დ. 30 მარტი, 1973, ტყიბული — გ. 15 აგვისტო, 2023) — ქართველი სამართალმცოდნე, საქართველოს უზენაესი სასამართლოს თავმჯდომარე 2005–2015 წლებში. პავლე კუბლაშვილის ძმა.
ბიოგრაფია
კონსტანტინე კუბლაშვილი დაიბადა 1973 წლის 30 მარტს ქ. ტყიბულში. 1995 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი საერთაშორისო სამართლისა და საერთაშორისო ურთიერთობების ფაკულტეტი საერთაშორისო სამართლის სპეციალობით.
1995 წლის აპრილიდან — სექტემბრამდე იყო ზაარლანდის უნივერსიტეტის (გერმანია) იურიდიული ფაკულტეტის მსმენელი, სადაც მოამზადა სადიპლომო ნაშრომი „გერმანიის ფედერალიზმის პრინციპები“.
1995 წლის სექტემბრიდან დეკემბრის ჩათვლით მუშაობდა ცენტრალურ საარჩევნო კომისიაში იურისტად. 1996–1997 წლებში მუშაობდა საქართველოს პარლამენტის აპარატის იურიდიული დეპარტამენტის კანონშემოქმედებითი საქმიანობის კოორდინაციის ჯგუფის მთავარ სპეციალისტად, ხოლო 1997-98 წლებში ამავე დეპარტამენტის კანონპროექტთა სამართლებრივი ექსპერტიზისა და ვიზირების განყოფილების გამგედ.
1998–2000 წლებში იყო ჰანოვერის უნივერსიტეტის (გერმანია) დოქტორანტი, სადაც დაიცვა დისერტაცია და მიენიჭა სამართლის დოქტორის (Dr.jur) სამეცნიერო ხარისხი.
2000 წელს დაინიშნა საქართველოს იუსტიციის საბჭოს წევრად.
2002–2004 წლებში მუშაობდა იურიდიულ ფირმაში „ქართველი ადვოკატები სამართლიანობისათვის“ იურისტად.
2004–2005 წლებში მუშაობდა საქართველოს პრეზიდენტთან არსებული საჯარო სამართლის იურიდიული პირის განვითარებისა და რეფორმების ფონდის ჯერ მეურვეთა საბჭოს წევრად, ხოლო შემდეგ ფონდის დირექტორად.
2005 წლის 23 თებერვლიდან იყო საქართველოს უზენაესი სასამართლოს თავმჯდომარე. 2015 წლის 23 თებერვალს უფლებამოსილება შეუწყდა ვადის გასვლის გამო.
იყო ილიას სახელმწიფო უნივერსიტეტის სამართლის სკოლის პროფესორი საჯარო სამართლის მიმართულებით.
გარდაიცვალა 2023 წლის 15 აგვისტოს, 50 წლის ასაკში. ბოლო წლებში ჯანმრთელობის პრობლემა ჰქონდა.
იგი არის არაერთი სამეცნიერო შრომის, პუბლიკაციის, სახელმძღვანელოს ავტორი სახელმწიფოს ტერიტორიული მოწყობისა და ადამიანის ძირითადი უფლებების საკითხებზე.
ჰყავს მეუღლე და ერთი შვილი.
კარგად ფლობდა გერმანულ და რუსულ ენებს, საუბრობდა ინგლისურ და ესპანურ ენებზე.
2013 წელს დაჯილდოვდა წმინდა გიორგის სახელობის გამარჯვების ორდენით.
სქოლიო
კატეგორია:დაბადებული 30 მარტი კატეგორია:დაბადებული 1973 კატეგორია:ტყიბულში დაბადებულები კატეგორია:გარდაცვლილი 15 აგვისტო კატეგორია:გარდაცვლილი 2023 კატეგორია:თბილისის სახელმწიფო უნივერსიტეტის კურსდამთავრებულები კატეგორია:იუსტიციის უმაღლესი საბჭოს წევრები კატეგორია:საქართველოს უზენაესი სასამართლოს თავმჯდომარეები კატეგორია:წმინდა გიორგის სახელობის გამარჯვების ორდენის კავალრები
გარდაცვლილნი (2008 წლის ფილმი)
გარდაცვლილნი (おくりびと) — 2008 წლის იაპონური დრამა, რომლის რეჟისორია იოძირო ტაკიტა. ფილმში მთავარ როლებს მასაშირო მოტოკი, რიოკო ჰიროსუ და ცუტომუ იამაძაკი ასრულებენ. „გარდაცვლილნი“ ახალგაზრდა მამაკაცის შესახებ მოგვითხრობს, რომელიც ვიოლონჩელისტის წარუმატებელი კარიერის შემდეგ მეგაპოლისიდან მშობლიურ ქალაქში ბრუნდება და დამკრძალავ ბიუროში იწყებს მუშაობას. სიკვდილთან დაკავშირებული მკაცრი სოციალური ტაბუების გამო იგი გარშემომყოფი საზოგადოების, მათ შორის ოჯახის წევრების მხრიდან ცრურწმენების ობიექტი ხდება.
ფილმმა 2008 წლის აგვისტოში მონრეალის მსოფლიო კინოფესტივალზე გრან პრი მოიპოვა. მომდევნო თვეში „გარდაცვლილნი“ იაპონიაში გამოვიდა, სადაც საუკეთესო ფილმის ნომინაციაში აკადემიის ჯილდო მიიღო და ასევე ქვეყანაში წლის ყველაზე მაღალშემოსავლიანი ფილმი გახდა. ფილმმა წარმატების ზენიტს 2009 წელს მიაღწია, როცა ოსკარის 82-ე დაჯილდოებაზე საუკეთესო უცხოენოვანი ფილმის ნომინაციაში გაიმარჯვა, რითაც ამ ჯილდოს მფლობელი პირველი იაპონური ფილმი გახდა.
ფილმმა დადებითი გამოხმაურება ჰპოვა. საიტზე Rotten Tomatoes „გარდაცვლილნს“ 80%-იანი რეიტინგი აქვს, ხოლო საიტზე Metacritic ფილმი 100-დან 68 ქულითაა შეფასებული.
სტილი
ფილმში იაპონური დაკრძალვის ცერემონია იდეალიზებული სახითაა დახატული. ყოველი მიცვალებული, რომელიც ფილმში გვხვდება, ან ახალგაზრდაა, ან უკვე გაპატიოსნებულია, რისი მიზანიცაა, რომ „მაყურებელში ადვილად აღძრას თანაგრძნობის განცდა“. სწორედ ამიტომ ფილმში არაა წარმოდგენილი იმ გვამის კადრები, რომელსაც რამდენიმე დღის მანძილზე ეძებდნენ, ამასთანავე არცერთი მიცვალებულის სიკვდილი არაა ხანგრძლივი ავადმყოფობით ან უბედური შემთხვევით გამოწვეული. იაპონოლოგი მარკ მულინსი აღნიშნავს, რომ ფილმში ნაჩვენები მადლიერება არ გვხვდება რეალურ ცხოვრებაში. იგი წერს: „დაკრძალვა სოციალურ იერარქიაში ყველაზე ქვედა საფეხურზე მდგომი საქმიანობაა, რეალურად, [იაპონელი] ადამიანები მეკუბოვესა და კრემატორს სწორედ ისევე უფრთხიან, როგორც სიკვდილს და გარდაცვლილის გვამს.“
ფილმში გვხვდება საკურას სიმბოლიკა, რომელიც წუთისოფლის ცვალებადობას აღნიშნავს. ბუნების სიმბოლიკა წელიწადის დროების მონაცვლეობის სახითაცაა წარმოდგენილი, რაც პერსონაჟთა ემოციურ ცვლილებებს გამოხატავს. კლასიკური მუსიკა და რიტუალიზებული ჟესტები ფილმში დაკრძალვის ცერემონიის სიწმინდეს წარმოაჩენს.
კრიტიკული გამოხმაურება
იაპონიაში ფილმის გამოსვლას დადებითი გამოხმაურება მოჰყვა. ტოკიტოში შიოდამ Kinema Junpo-დან ფილმს ტაკიტას კარიერის გარდამტეხი მომენტი უწოდა, მან აღნიშნა, რომ „გარდაცვლილნი“ ადამიანური დრამაა, რომელიც მაყურებელში როგორც სიხარულს, ისე სევდას აღძრავს. იმავე გამოცემაში მასააკი ნომურამ ფილმს სიღრმისეული ნამუშევარი უწოდა.
სეიჩი ფუკუნაგამ Yomiuri Shimbun-დან შეაქო რეჟისორი ემოციური ამბის საშუალებით ტაბუდადებული თემის მიმართ არსებული ცრურწმენების წინააღმდეგ გალაშქრებისთვის. ფილმზე საუბრისას მან მსახიობთა საშემსრულებლო ხელოვნების მაღალი დონეც აღნიშნა.
ტომომი კაცუტამ Mainichi Shimbun-დან ფილმს აზრიანი ამბავი უწოდა, რომელიც მაყურებელს განსხვავებული საქმიანობის ადამიანებზე და სიკვდილის მნიშვნელობაზე აფიქრებს. იმავე გაზეთში ტაკაში სუძუკიმ ფილმს დასამახსოვრებელი, თუმცა პროგნოზირებადი უწოდა, ხოლო იუძი ტაკაჰაშიმ გამოთქვა მოსაზრება, რომ ცრურწმენების ობიექტ საკითხში კეთილშობილების აღმოჩენა ფილმის უდიდესი მიღწევა და დამსახურებაა.
ჯილდოები
იაპონიის კინოაკადემიის 32-ე დაჯილდოებაზე, რომელიც 2009 წლის თებერვალში ჩატარდა, ფილმმა ცამეტი ნომინაცია მოიპოვა, ხოლო გამარჯვება ათ ნომინაციაში მოახერხა, მათ შორისა: საუკეთესო სურათი, საუკეთესო სცენარი, საუკეთესო რეჟისორი და მთავარი როლის შემსრულებელი საუკეთესო მამაკაცი მსახიობი.
„გარდაცვლილნი“ პირველი იაპონური ფილმია რომელმაც ოსკარის დაჯილდოებაზე საუკეთესო უცხოენოვანი ფილმის ნომინაციაში გაიმარჯვა. ფილმის გამარჯვება, როგორც რეჟისორისთვის, ისე არაერთი კინოკრიტიკოსისთვისაც მოულოდნელობა აღმოჩნდა.
„გარდაცვლილნი“ რიგ კინოფესტივალებზე წარდგა, სადაც აღიარება დაიმსახურა. ჰავაის 28-ე საერთაშორისო კინოფესტივალზე ფილმმა მაყურებლის ჯილდო დაიმსახურა, იგივე ჯილდო მიიღო ვილნიუსის 15-ე საერთაშორისო კინოფესტივალზე, ხოლო მონრეალის 32-ე მსოფლიო კინოფესტივალზე გრან პრი მოიპოვა. რამდენიმე კინოფესტივალზე, მათ შორის აზიის მე-3 კინოდაჯილდოებაზე, მასაჰირო მოტოკიმ საუკეთესო მსახიობი მამაკაცის ნომინაციაში გაიმარჯვა. ჰონგ-კონგის 29-ე კინოფესტივალზე „გარდაცვლილნი“ საუკეთესო აზიურ ფილმად დასახელდა. 2009 წლის დეკემბრისთვის, ფილმს ჯამში 98 ჯილდო ჰქონდა მიღებული.
სქოლიო
კატეგორია:იაპონური დრამატული ფილმები კატეგორია:იაპონურენოვანი ფილმები კატეგორია:2008 წლის ფილმები
კატალიზატორი
კატალიზატორი — ნივთიერება, რომელიც რეაქციაში მონაწილე ნივთიერებებთან მრავალჯერადი შუალედური ქიმიური ურთიერთქმედების შედეგად ცვლიან ქიმიური რეაქციების სიჩქარეს, მაგრამ არ შედიან საბოლოო პროდუქტების შემადგენლობაში. ბიოლოგიური კატალიზატორების - ფერმენტების საშუალებით ხორციელდება ყველა ცოცხალი ორგანიზმის ნივთიერებათა ცვლა.
კატალიზატორის უმნიშვნელოვანესი თვისებაა მოქმედების სპეციფიკურობა: თითოეული ქიმიური რეაქცია ან მსგავსი რეაქციათა ჯგუფი შეიძლება დაჩქარდეს მხოლოდ გარკვეული კატალიზატორის მოქმედებით. ამავე დროს ერთი და იმავე ნივთიერებების ურთიერთქმედებისას სხვადასხვა კატალიზატორის მონაწილეობით სხვადასხვა პროდუქტი მიიღება. კატალიზატორის მნიშვნელოვანი მახასიათებელია კატალიზური აქტიურობა, რაც წარმოადგენს ქიმიური რეაქციის სიჩქარეთა სხვაობას კატალიზატორით და მის გარეშე.
სქოლიო
კატეგორია:კატალიზი კატეგორია:ქიმიური რეაქციები კატეგორია:ქიმიური კინეტიკა
სომხეთის სახელმწიფო პოლიტექნიკური უნივერსიტეტი
სომხეთის სახელმწიფო პოლიტექნიკური უნივერსიტეტი (Հայաստանի ազգային պոլիտեխնիկական համալսարան) — უნივერსიტეტი სომხეთში, ერევანში. დაარსდა 1933 წელს. უნივერსიტეტს აქვს ფილიაები გიუმრში, ვანაძორსა და კაპანში.
ანა გერმანი
200px|მინიატიურა|ანა გერმანის საფლავი ანა-ვიქტორია გერმანი (Anna Wiktoria German-Tucholska; დ. 14 თებერვალი, 1936, ურგენჩი, უზბეკეთის სსრ — გ. 25 აგვისტო, 1982, ვარშავა, პოლონეთი) — პოლონელი მომღერალი, 1960–1980-იანი წლების ესტრადის ვარსკვლავი. ცნობილია როგორ მსოფლიოს სხვადასხვა ენაზე სიმღერების შემსრულებელი. ძირითადად მღეროდა პოლონურად და რუსულად. მოღვაწეობდა გდრ-ში, გფრ-ში, ჩეხოსლოვაკიაში და სსრკ-ში, გასტროლებზე იმყოფებოდა აშშ-ში კანადაში დიდ ბრიტანეთში, ავსტრალიაში, საფრანგეთში, პორტუგალიაში, იტალიაში, უნგრეთში და მონღოლეთში.
ფონის სამების არქიტექტურული კომპლექსი
ფონის სამების არქიტექტურული კომპლექსი — არქიტექტურული ძეგლი ლაგოდეხის მუნიციპალიტეტის ტერიტორიაზე სოფელ ფონას ჩრდილო-დასავლეთით, კავკასიონის ქედის სამხრეთი განშტოების ძირში. თარიღდება XVI საუკუნის II ნახევრით. ნაგებია აგურით და ნატეხი ქვით დუღაბზე. კუთხეებში, თაღების გადასაყვანად და კარნიზად აგურია გამოყენებული. ეკლესია დარბაზულია.
ანა გერმანი
რესურსები ინტერნეტში
კატეგორია:პოლონელი მომღერლები კატეგორია:დაბადებული 14 თებერვალი კატეგორია:დაბადებული 1936 კატეგორია:გარდაცვლილი 25 აგვისტო კატეგორია:გარდაცვლილი 1982
ფონის სამების არქიტექტურული კომპლექსი
ტაძარზე ჩრდილო-დასავლეთ კუთხეზე ეკვდერია მიდგმული. შესასვლელი სამხრეთიდან აქვს. კარი შეისრულთაღიანია, რომელიც დადაბლებულ არეშია ჩასმული. ეკვდერი სწორკუთხაა და დასრულებულია კამარით. სახურავი ორფერდაა.
ტაძარს დასავლეთიდან მიდგმული აქვს ორსართულიანი სამრეკლო. პირველი სართული ქვითაა ნაგები, ოთხი მხრივ თაღებით გახსნილია და იმავე დროს კარიბჭის როლს ასრულებს როგორც ტაძრისთვის, ისე ეკვდერისთვის. შეისრული თაღის პირები აგურიათაა გამოყვანილი. ასევე აგურითაა გადაყვანილი ნახევარსფერული კამარა. მეორე სართული მთლიანად აგურისაა და ექვსკუთხა თაღოვანი ფანჩატურია. თაღები ნახევარწრიულია. თაღის თავები აგურის დადაბლებით შექმნილ არეშია ჩასმული. ჩრდილოეთის თაღი მოგვიანებით ამოუშენებიათ. კომპლექსს გარშემო ყორეკედელი შემოსდევდა, ამჟამად მხოლოდ ფრაგმენტულადაა შემორჩენილი. ტაძარი და ეკვდერი 2010 წელსაა აღდგენილი.
ლიტერატურა
კატეგორია:ლაგოდეხის მუნიციპალიტეტის ტაძრები
A Pain That I'm Used To
„A Pain That I'm Used To“ — ინგლისური ელექტრონული ჯგუფ Depeche Mode-ის სიმღერა. იგი გამოვიდა 2005 წლის 12 დეკემბერს, როგორც მეორე სინგლი ალბომიდან Playing the Angel . სინგლის b-მხარეა „Newborn“.
ბურილოვცი
ბურილოვცი (Буриловци) — სოფელი ჩრდილოეთ მაკედონიაში, სვეტი-ნიკოლეს თემში (ვარდარის რეგიონი). მდებარეობს ზღვის დონიდან 402 მეტრზე. 2002 წლის მონაცემებით, მოსახლეობა 14 ადამიანს შეადგენდა.
სქოლიო
კატეგორია:სვეტი-ნიკოლეს თემის სოფლები
ივანიშვილები
ივანიშვილები — ქართული გვარი.საქართველოში ცხოვრობს 946 ივანიშვილი. გვარი გავრცელებულია გარდაბანში, გორში, დიდ დმანისში, ვაყაში, თელეთში, კასპში, კუმისში, ლისში, მარტყოფში, მუხრანში, მცხეთაში, სურამში, ტახტისძირში, ტინისხიდში, ფლევში, ქსანსა და ხაშურში.
სქოლიო
*
თეატრალური კაფე (ტაგანროგი)
თეატრალური კაფე (Кафе «Театральное») — ისტორიული კაფე ტაგანროგში, როსტოვის ოლქი, რუსეთის ფედერაცია. ნაგებობა შედის რუსეთის ფედერაციის რეგიონალური მნიშვნელობის კუტურული მემკვიდრეობის ძეგლების სიაში.
მისამართი: ტაგანროგი, პეტროვის ქუჩა № 88.
ისტორია
შენობა აგებულია XIX საუკუნის მეორე მეოთხედში. 1880 წელს იგი შეიძინა ვაჭარმა ივან გლობინმა, 1898-1906 წლებში სახლის მფლობელი იყო ადვკატის ცოლი ანა გენი, ხოლო 1915 წლიდან სახლის მფლობელია გადამდგარი პოდესაულის ცოლი კლავდია პოპოვა.
საბჭოთა ხელისუფლების დამყარების შემდეგ მოხდა სახლის ნაციონალიზაცია. საბჭოთა პერიოდში აქ განთავსდა საცხოვრებლები და მაღაზიები, ხოლო 1976 წლის რესტავრაციის შემდეგ შენობაში გაიხსნა კაფე „თეატრალური“. ანტრესოლი გამოიყენებოდა ძირითადად სავაჭროდ და აქ განთავსებული იყო სამზარეულო. დარბაზის ყველა კედელზე ტემპერით დახატული იყო სურათი „ქორწილი“, ანტონ ჩეხოვის ამავე სახელწოდების პიესის მოტივებზე. სურათის ავტორი იყო ადგილობრივი თეატრის მხატვარ-დეკორატორი ნ. ლივადა. სარდაფში განთავსებული იყო ბარი. 1990-იან წლებში კაფე დაიხურა. ამჟამად შენობაში განთავსებულია რუსული „რაიფფაიზენბანკის“ ადგილობრივი ოფისი.
აღწერა
შენობა აგებულია ბაროკოს არქიტექტურულ სტილში. შენობის მარცხენა და ცენტრალური ნაწილის ფასადი მდიდრულადაა დეკორირებული. მათზე განთავსებულია სამ-სამი ნახევარწრიული ფანჯარა, რომელიც გაფორმებულია თამასებით და კლდის ქვით. შენობის ფრიზი გლუვია, მაგრამ მასსა და ფანჯრის თამასებს შორის მრავალრიცხოვანი მცენარეული ორნამენტებია.
სქოლიო
კატეგორია:ტაგანროგის ღირსშესანიშნაობები
სერგო ქაჯაია
ბიოგრაფია
სერგო იასონის ძე ქაჯაია დაიბადა 1908 წელს ქალაქ ბათუმში. 1925 წელს დაამთავრა სამტრედიის რაიონის სოფელ ჯაგელის საშუალო სკოლა.
1946 წლიდან დაინიშნა რესპუბლიკის პროკურატურის საგამოძიებო განყოფილების პროკურორად, საიდანაც 1948 წელს გადაიყვანეს ქ. თბილისის პროკურორის მოადგილედ. 1957 წელს აირჩიეს უზენესი სასამართლოს თავმჯდომარის მოადგილედ, ხოლო 1970 წელს — თავმჯდომარედ.
1972 წელს სამუშაოდ გადაიყვანეს საქართველოს სსრ უმაღლესი საბჭოს პრეზიდიუმში. გარდაიცვალა 1988 წელს.
რესურსები ინტერნეტში
კატეგორია:დაბადებული 1908 კატეგორია:საქართველოს უზენაესი სასამართლოს თავმჯდომარეები კატეგორია:გარდაცვლილი 1988 კატეგორია:ბათუმში დაბადებულები ს
ერევნის სახელმწიფო ლინგვისტური უნივერსიტეტი
ერევნის სახელმწიფო ლინგვისტური უნივერსიტეტი (Երևանի պետական լեզվաբանական համալսարան) — უნივერსიტეტი სომხეთში, ერევანში. დაარსდა 1935 წელს. უნივერსიტეტს აქვს 389 ფაკულტეტი.
სქოლიო
კატეგორია:სომხეთის უნივერსიტეტები
თავზეხელაღებული (კომიქსი)
თავზეხელაღებული (Daredevil) — Marvel Comics-ის გამოგონილი პერსონაჟი. მისი შემქმნელები სცენარისტი სტენ ლი და მხატვარი ბილ ევერეტი არიან. მის შექმნაში ასევე დიდი წვლილი მიუძღვის ჯეკ კირბის. პერსონაჟი პირველად გამოჩნდა კომიქსში „თავზეხელაღებული #1“.
სიუჟეტით, ნიუ-იორკში, ჯოჯოხეთის სამზარეულოში მცხოვრები მეტ მერდოკი დაბრმავებულია მანქანიდან გადმოვარდნილი, რადიოაქტიური ნივთიერებისგან. მას აღარ შეუძლია ხედვა, მაგრამ რადიოაქტიური ნივთიერების გავლენა მის დარჩენილ გრძნობებს აძლიერებს ზეადამიანურ დონემდე. მამამისი ჯეკ მერდოკი, ახალგაზრდობაში ეხმარება. მაგრამ ჯეკს მოგვიანებით მოკლავენ განგსტერები, რომლებსაც უარი უთხრა თამაშის ჩაწყობაზე. თავისი წითელი და ყვითელი, მოგვიანებით კი მთლიანად შავი და წითელი ფერის კოსტიუმის ჩაცმით, თავზეხელაღებული ცდილობს შური იძიოს მამამისის მკვლელებზე, თავის მეტოქეებთან, მათ შორის დაღიანსა და კინგპინთან, ბრძოლაში. თავზეხელაღებულის მეტსახელია „უშიშარი ადამიანი“.
მეტოქეები
ადრეულ წლებში თავზეხელაღებული ებრძოდა უამრავ კოსტიუმიან სუპერბოროტმოქმედს. პირველი მათგანი იყო ელექტრო, თავზეხელაღებული #2-ში. ის ცნობილი იყო, როგორც ადამიანი ობობას მტერი. წლების განმავლობაში სერიაში შეიქმნა უამრავი რეგულარული ბოროტმოქმედი: ბუ, ალისფერი-კაცი, ბატონი შიში, გლადიატორი, ჯესტერი, სიკვდილის-მწვრთნელი და სხვები. აგრეთვე ცნობილია კობრას და მისტერ ჰაიდის წყვილი. თავზეხელაღებულის ფსიქოპატი მოწინააღმდეგე დაღიანი პირველად სერიის #131-ე ნომერში გამონდა, მარვ ვულფმანის ავტორობით და ხშირად ასრულებდა მთავარი ანტაგონისტის როლს სერიაში, მომდევნო ექვსი წლის განმავლობაში.
ფრენკ მილერის ავტორობის გამოცემებში იშვიათად გამოიყენებოდა თავზეხელაღებულის ტრადიციული მეტოქეები. სანაცვლოდ მილერმა თავზეხელაღებულის მთავარ მეტოქედ აქცია კინგპინი, რომელმაც მისი ვინაობა იცოდა. მილერმა აგრეთვე შექმნა ელექტრა, რომელიც თავდაპირველად დაქირავებული მკვლელი, შემდგომში კი მეტ მერდოკის შეყვარებული იყო. ამ პერსონაჟს ერთ-ერთი მთავარი ადგილი უკავია თავზეხელაღებულის მითოლოგიაში. დამსჯელი ფრენკ კასტლი სერიაში ჩნდება როგორც თავზეხელაღებულის მეტოქე, დროდადრო — მოკავშირეც. თავზეხელაღებულის 254-ე ნომერში, ენ ნოცენტიმ წარმოადგინა პერსონაჟი სისხლიანი მერი, რომელიც კინგპინის დაქირავებული მკვლელი იყო, პიროვნების გაორებით, რამაც თავზეხელაღებულის მეტოქედ აქცია.
სქოლიო
კატეგორია:კომიქსები კატეგორია:Marvel Comics-ის სუპერგმირები კატეგორია:კომიქსების პერსონაჟები კატეგორია:გამოგონილი პერსონაჟები
ზურაბ ძოწენიძე
ზურაბ ძოწენიძე (დ. 18 აპრილი, 1937) — ქართველი პოლიტიკოსი, ქიმიის მეცნიერებათა დოქტორი, პროფესორი
დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1960-1973 წლებში იყო აღნიშნული უნივერსიტეტის კათედრის ასისტენტი, დოცენტი, 1974 წლიდან კათედრის გამგე. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“,  ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
კატეგორია:დაბადებული 18 აპრილი კატეგორია:დაბადებული 1937 კატეგორია:საქართველოს რესპუბლიკის I მოწვევის უზენაესი საბჭოს წევრები ზ
სტეჩკები
სტეჩკები (Stećci, Stećak) — შუა საუკუნეების მონუმენტური საფლავის ქვები, რომელთა დიდი რაოდენობა (დაახლ. 60 000) გვხვდება ბოსნია და ჰერცეგოვინაში. ასევე გავრცელებულია ხორვატიაში, მონტენეგროსა და სერბეთში (დაახლ. 10 000).
პურა (ტარლაკი)
პურა (ოფიციალურად პურის მუნიციპალიტეტი; Bayan ng Pura) ― მეოთხე კლასის მუნიციპალიტეტი ტარლაკის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 25 781 ადამიანს შეადგენს. მოიცავს 16 ბარანგაის.
სტეჩკები
2009 წელს ოთხივე ქვეყანა შეთანხმდა და სტეჩკები წარადგინეს იუნესკოს მსოფლიო მემკვიდრეობის ძეგლების საცდელ სიაში.
პურა (ტარლაკი)
სქოლიო
კატეგორია:ტარლაკის მუნიციპალიტეტები
სტეჩკები
2016 წლის 15 ივლისს სტეჩკები შეიტანეს იუნესკოს მსოფლიო მემკვიდრეობის ძეგლების სიაში.
სქოლიო
კატეგორია:ხორვატიის კულტურა კატეგორია:ბოსნია და ჰერცეგოვინის კულტურა კატეგორია:მონტენეგროს კულტურა კატეგორია:სერბეთის კულტურა კატეგორია:მსოფლიო მემკვიდრეობის ძეგლები ბოსნია და ჰერცეგოვინაში კატეგორია:მსოფლიო მემკვიდრეობის ძეგლები მონტენეგროში კატეგორია:მსოფლიო მემკვიდრეობის ძეგლები სერბეთში კატეგორია:მსოფლიო მემკვიდრეობის ძეგლები ხორვატიაში
თემი (მრავალმნიშვნელოვანი)
თემი შეიძლება აღნიშნავდეს:
ასტრობიოლოგია
ასტრობიოლოგია (ადრე ცნობილი, როგორც ეგზობიოლოგია) — მრავალმხრივი მეცნიერება, რომელიც შეისწავლის სიცოცხლის წარმოშობას (აბიოგენეზი), ადრეულ ევოლუციას და ცხოვრებას სამყაროს მომავალში. ასტრობიოლოგია განიხილავს დედამიწის გარეთ სიცოცხლის არსებობის საკითხს და თუ ეს ასეა, როგორ შეუძლია ადამიანებს ამის დადგენა.
ასტრობიოლოგია იყენებს მოლეკულურ ბიოლოგიის, ბიოფიზიკის, ბიოქიმიის, ქიმიის, ასტრონომიის, ფიზიკური კოსმოლოგიის, ეგზოპლანეტოლოგიის და გეოლოგიის ინფორმაციას, რათა გამოიკვლიოს სიცოცხლის შესაძლებლობა სხვა სამყაროებში და აღმოაჩინონ დედამიწისგან განსხვავებული ბიოსფეროები. სიცოცხლის წარმოშობა და ადრეული ევოლუცია ასტრობიოლოგიის დისციპლინის განუყოფელი ნაწილია. ასტრობიოლოგია არსებულ სამეცნიერო მონაცემების ინტერპრეტაციით კავდება და ეხება ჰიპოთეზებს, რომლებიც დაფუძნებულია სამეცნიერო თეორიებზე.
ეს მრავალმხრივი სფერო მოიცავს პლანეტარული სისტემის წარმოქმნას, კოსმოსური ნაერთების წარმოქმნას, ქვა-წყლის და ნახშირბადის ურთიერთქმედებას, დედამიწაზე ბიოგენეზს, პლანეტების საცხოვრებლად ვარგისიანობას და ცოცხალი ორგანიზმის ადაპტაციის უნარს დედამიწასა და სხვა პლანეტებზე.
ბიოქიმია წარმოიშვა დიდი აფეთქებიდან მალევე, 13.8 მილიარდი წლის წინ, სავარაუდოდ, ეპოქის დროს, როდესაც სამყარო მხოლოდ 10-17 მილიონი წლის იყო. პანსპერმიის ჰიპოთეზის მიხედვით, მიკროსკოპული სიცოცხლე ვრცელდება მეტეოროიდებით, ასტეროიდებით და სხვა მცირე მზის სისტემური ორგანოებით, რომლებიც შეიძლება არსებობდეს სამყაროში. 2015 წლის აგვისტოში გამოქვეყნებული კვლევის თანახმად, ძალიან დიდი გალაქტიკები შეიძლება უფრო ხელსაყრელი იყოს დასახლებადი პლანეტების შექმნისა და განვითარებისათვის, ვიდრე ისეთი პატარა გალაქტიკა, როგორიც ირმის ნახტომია. მიუხედავად ამისა, დედამიწა რჩება სამყაროში ერთადერთ ადგილად, სადაც ადამიანს სიცოცხლე შეუძლია. მიახლოებითი გამოთვლებით, სამყაროში უნდა არსებობდეს სასიცოცხლო ზონები (ხანდახან მოხსენიებული, როგორც "ოქროს გრავირებული ზონები").
დედამიწის მსგავსი სხვა პლანეტების სიცოცხლის ძიებისას, ზოგიერთი მარტივი ვარაუდი ასტრობიოლოგების სამუშაოს ამარტივებს. არსებობს საფუძვლიანი ეჭვი, რომ ჩვენს გალაქტიკაში სიცოცხლის დიდი უმრავლესობის განუყოფელი ნაწილია ნახშირბადი, ისევე როგორც დედამიწის ყველა სიცოცხლის ფორმისთვის. ნახშირბადი არის მეოთხე ყველაზე გავრცელებული ელემენტი სამყაროში და ენერგია, რომელიც აუცილებელია მისი მოლეკულებისთვის, საკმარისია ისეთი მოლეკულების ფორმირებისთვის, რომლებიც არა მხოლოდ სტაბილურია, არამედ რეაქტიული. ის ფაქტი, რომ სხვა ნახშირბადის ატომები ადვილად ერთდებიან და ქმნიან ძლიერ ბმას, იძლევა უკიდურესად გრძელი და რთული მოლეკულების წარმოქმნის საშუალებას.
მიმდინარეობს კვლევები პლანეტა მარსზე მარსმავალების საშუალებით, სადაც მეცნიერები ცდილობენ გაიგონ მარსზე არსებული უძველესი სიცოცხლის და უძველესი მდინარეების ან ტბების შესახებ. მარსზე სიცოცხლის, ნამარხების, და ორგანული ნივთიერებების არსებობის მტკიცებულებების პოვნა NASA-ს მთავარი ამოცანაა.
რესურსები ინტერნეტში
კატეგორია: ბიოლოგია კატეგორია: ასტრონომია კატეგორია: ბიოქიმია
ზურაბ იაშვილი
ასევე მუშაობდა საქართველოს ფილარმონიის საესტრადო სამმართველოს უფროსად. ეკუთვნის რამდენიმე ნოვატორული იდეა. მაგალითად, მისი წინადადებით ჩატარდა „ორერას“ კონცერტები ღია ცის ქვეშ მეტეხის პლატოზე, მღეროდენენ იმ ქვეყნის ენაზე, სადაც ტარდებოდა ანსამბლის გასტროლები და სხვა.
ზურაბ იაშვილი მძიმე ავადმყოფობის შედეგად, 1987 წლის 12 აგვისტოს გარდაიცვალა, 50 წლის ასაკში.
სქოლიო
კატეგორია:დაბადებული 1937 კატეგორია:გარდაცვლილი 1987 კატეგორია:ქართველი მომღერლები
ფრეს პროვინცია
ფრეს პროვინცია (แพร่) — ტაილანდის ერთ-ერთი ჩრდილოეთი პროვინცია (ჩანგვათი). მეზობელი პროვინციებია: ფაიაუ, ნანი, უტარადიტი, სუქოტაი და ლამპანგი.
გეოგრაფია
200px|thumb|left|მდინარე [[იომი (მდინარე)|იომი ფრეს პროვინციაში]]
მდებარეობს 551 კმ-ით ჩრდილოეთით ქვეყნის დედაქალაქ ბანგკოკიდან. ფრეს პროვინცია მდებარეობს მდინარე იომის ხეობაში. Phi Pan Nam Range-ის მთათა სისტემა გადის პროვინციის ჩრდილოეთიდან სამხრეთით დასავლეთში.
ისტორია
150px|left|thumb|Phra That Cho Hae პროვინციის სიმბოლო
ფრეს პროვინციის ისტორია თარიღდება სამეფოს მონტის დასაბამიდან. 1443 წელს, რეგიონი გახდა ლანატაის სამეფოს ნაწილი.
ერთ-ერთი ვერსიით, ფრეს და ნანის ქალაქებს ერთდროს მართავდა ორი ძმა. როდესაც ისინი ერთხელ შეხვდნენ ერთმანეთს, მიწების დაყოფის თაობაზე, ერთ-ერთი მათგანი იყო ცხენზე ამხედრებული, ხოლო მეორე - კამეჩზე. ამ ვერსიით ფრეს მმართველი იყო ცხენზე, და მას შემდეგ ცხენი გახდა პროვინციის სიმბოლო. 1940 წელს ცხენთან ერთად პროვინციის გერბზე აისახა Phra Tat Cho Hae-ის ტაძარიც. ეს ტაძარი დაახლოებით 9 კმ-ით სამხრეთითაა ფრეს პროვინციიდან.
ადმინისტრაციული დაყოფა
150px|left|ფრეს პროვინციის რაიონები
ფრეს პროვინცია დაყოფილია 8 რაიონად (ამფხე), რომლებიც, თავის მხრივ, შედგება 78 ქვეზონისგან (ტამბონ) და 645 სოფლისგან (მუბანი).
სქოლიო
კატეგორია:ტაილანდის პროვინციები
მიკონოსი (ქალაქი)
მიკონოსი (Μύκονος) — ქალაქი და ყოფილი მუნიციპალიტეტი საბერძნეთის კუნძულ მიკონოსზე. 2011 წლიდან, ადგილობრივი თვითმმართველობის რეფორმის შედეგად, შედის კერკირის მუნიციპალიტეტის შემადგენლობაში. წარმოადგენს საბერძნეთის ერთ-ერთი ადმინისტრაციული ერთეულის - იონიის კუნძულების პერიფერიის დედაქალაქს. 2001 წელს მისი მოსახლეობა 6467 ადამიანს შეადგენდა. ქალაქი საბერძნეთის მნიშვნელოვან ტურისტულ ღირსშესანიშნაობას წარმოადგენს და მნიშვნელოვან როლს თამაშობს IX საუკუნიდან მოყოლებული. ძველად ის ცნობილი იყო, როგორც კასტროპოლისი (ციხესიმაგრის ქალაქი), მისი ორი ციხესიმაგრის გამო.
გორნო-გიუგიანცი
გორნო-გიუგიანცი (Горно Ѓуѓанци) — სოფელი ჩრდილოეთ მაკედონიაში, სვეტი-ნიკოლეს თემში (ვარდარის რეგიონი). მდებარეობს ზღვის დონიდან 629 მეტრზე. 2002 წლის მონაცემებით, მოსახლეობა 3 ადამიანს შეადგენდა.
მიკონოსი (ქალაქი)
სქოლიო
thumb|მარცხნივ|1100px| ძველი ქალაქის პანორამული ხედი
კატეგორია:საბერძნეთის ქალაქები
სან-ჟოზე-დუ-პიაუი
სან-ჟოზე-დუ-პიაუი (São José do Piauí) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან - მეტრზე. მიეკუთვნება პიაუის სამხრეთ-აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ პიკუსის შემადგენლობაში.
2010 წლის მონაცემებით, მოსახლეობა 6 591 ადამიანს შეადგენდა, მოსახლეობის სიმჭიდროვე 18.06 კმ²-ზე. ფართობი 364 945 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
კვანადა
კვანადა (Кванада, კჾვანადა, ბაგვ. კვანჭ) — სოფელი დაღესტანში, წუმადის რაიონში. მოსახლეობა 1388 კაცი (2010).
სქოლიო
კატეგორია:წუმადის რაიონის დასახლებული პუნქტები
გარდამავალი მხედრული
მინიატიურა|250პქ|მხედრული დამწერლობის ერთ–ერთი ადრეული ნიმუში, [[ბაგრატ IV (საქართველოს მეფე)|ბაგრატ IV–ის სიგელი ოპიზარ და მიჯნაძორელ მამათა მიმართ, XI საუკუნე]] გარდამავალი მხედრული X-XI საუკუნეებში გავრცელებული ქართული მხედრული დამწერლობის ქვესახეობაა; ასოთა მოხაზულობები ნუსხურიდან მხედრულისაკენ გარდამავალ საფეხურს წარმოადგენენ; აქედან მომდინარეობს ქართული დამწერლობის ამ სახეობის დასახელებაც. ხშირად მოიხსენიება მდივანმწიგნობრულის სახელწოდებითაც.
გარდამავალი მხედრულითაა შესრულებული X-XI საუკუნეების ისტორიული საბუთები, მათ შორის ბაგრატ IV-ის ცნობილი ორი სიგელი; აგრეთვე ხელნაწერთა ზოგიერთი მინაწერი და ეპიგრაფიკული წარწერები. ხელნაწერ საბუთებში, განსაკუთრებით კი ბაგრატის სიგელში ოპიზარი და მიჯნაძორელი მამების მიმართ (1054—1072 წლები), გარდამავალ მხედრულს ახასიათებს ნუსხურისათვის დამახასიათებელი კუთხოვანი ფორმების მომრგვალება. ამგვარი მომრგვალება, ზოგიერთი მკვლევარის აზრით, შესაძლოა ინდივიდუალური ხელწერის ნიშანი იყოს. სხვა შემთხვევებში, განსაკუთრებით ეპიგრაფიკულ ძეგლებში, გარდამავალი მხედრულის ასოთა ფორმები ინარჩუნებენ კუთხოვან ფორმებს. გარდამავალ მხედრულს ახასიათებს აგრეთვე ასოთა გადაბმები; მხედრულის შემდგომი განვითარების შედეგად გადაბმები კიდევ უფრო დაიხვეწა და მხედრული კალიგრაფიის აუცილებელ ელემენტად იქცა.
450პქ
გარდამავალი მხედრულის მაგალითი, ფრაგმენტი ბაგრატ IV-ის სიგელიდან, XI საუკუნე.
„გურგენ : მეფეთა : მეფისაი : პაპისა : ჩემისა : ბ~გტ კურაპალა ...“
აღსანიშნავია, რომ ივანე ჯავახიშვილი გარდამავალ მხედრულს ორ ნაწილად ყოფდა; წიგნური ვარიანტის აღსანიშნავად მან შემოიღო ტერმინი ნუსხახუცური მრგლოვანი, ხოლო საბუთების ხელის აღსანიშნავად — ნუსხახუცური მწიგნობრული დამწერლობა. მკვლევართა უმრავლესობა მიიჩნევს, რომ ამგვარი დაყოფა ზედმეტია; ტერმინი გარდამავალი მხედრული ამ ორივეს მოიცავს, ტერმინოლოგიურ დაქუცმაცებას კი საფუძვლად უდევს არა დამწერლობათა განვითარების სხვადასხვა საფეხური, არამედ წერილობითი ძეგლების შინაარსობრივი მხარე.
ლიტერატურა
კატეგორია:მხედრული
ერატო (სომხეთის დედოფალი)
ერატო (Էրատո), აგრეთვე ცნობილია როგორც დედოფალი ერატო (Էրատո թագուհի) — არტაშესიანთა დინასტიის წარმომადგენელი. სომხეთის მეფე ტიგრან III-ის ქალიშვილი. დიდი სომხეთის დედოფალი ძვ.წ. 10-ძვ.წ. 2 წლებში თავის ძმა-ქმართან, ტიგრან IV-თან ერთად. ძმის გარდაცვალების შემდეგ მან დაკარგა სამეფო ტახტი და რამდენიმე წელი პოლიტიკურ დევნილობაში გაატარა, რის შემდეგაც, ჩვ.წ. 6 წელს ჰეროდიანთა დინასტიის წარმომადგენელ მეფე ტიგრან V-თან ერთად კვლავ ავიდა ტახტზე და ქვეყანას ჩვ.წ. 12 წლამდე მართავდა. მისი გარდაცვალების თარიღის, ადგილისა და მიზეზის შესახებ ცნობები არ არსებობს.
სახელის განმარტება
ერატო ანტიკური ბერძნული სახელია, რომელიც „სასურველს“, „საყვარელს“ ნიშნავს. ძველ ბერძნულ მითოლოგიაში ერატო ერქვა სასიყვარულო პოეზიის მუზას. თავად სახელი ერატო არის მამაკაცის სახელ ეროსის ქალის ვარიანტი. აღსანიშნავია, რომ ეროსი ბერძნულ მითოლოგიაში ასევე სიყვარულის ღმერთი იყო.
დაბადება და ოჯახი
ერატოს დაბადების თარიღი და ადგილი უცნობია. იგი იყო სომხეთის მეფე ტიგრან III-ის მეორე შვილი, რომელიც მას უცნობი ქალისაგან შეეძინა. მისი დედმამიშვილებიდან ცნობილია მხოლოდ მისი ნახევარ-ძმა, ტიგრან IV, რომელიც ტიგრან III-ს სხვა, ასევე უცნობი ქალისაგან ჰყავდა. უმეტესწილად მოიაზრება, რომ ერატო რომში დაიბადა, სადაც მამამისი ათი წლის მანძილზე იყო პოლიტიკურ დევნილობაში. ვინაიდან ტიგრან III რომში ძვ.წ. 30 წლიდან ძვ.წ. 20 წლამდე ცხოვრობდა, სავარაუდოა, რომ ერატოც სწორედ ამ პერიოდში დაიბადა. ასევე მიიჩნევა, რომ იგი მამამისი რომიდან დაბრუნებისა და ტახტზე ასვლის შემდეგ დაიბადა, ძვ.წ. 20 წლიდან ძვ.წ. 15 წლამდე.
ტიგრან IV-ის თანამმართველი
ერატოს მამა, მეფე ტიგრან III ძვ.წ. 10 წელს გარდაიცვალა, რის შემდეგაც სომხეთში მისი ვაჟი, ტიგრან IV გამეფდა. ძველი აღმოსავლეთისათვის დამახასიათებელი ჩვეულების მიხედვით, იმავე წელს ახალგაზრდა მეფე თავის ნახევარ-დაზე, ერატოზე დაქორწინდა, რათა ბოლომდე შენარჩუნებულიყო არტაშესიანების საგვარეულო ხაზი. სწორედ ამიტომ, ერატო თავის ნახევარ-ძმაზე დაქორწინდა, რომელმაც იგი, როგორც სომხეთის მეფის ასული თანამმართველად დაინიშნა.
ერატო იყო რიგით მეორე სელევკიდელი ბერძენი, რომელიც სომხეთის დედოფალი გახდა. სომხეთის ისტორიაში პირველი ასეთი დედოფალი იყო მისი დიდი ბებია, კლეოპატრა პონტოელი, რომელიც იყო პონტოს მეფე მითრიდატე VI-ის ქალიშვილი, რომელიც მას თავისი დისა და იმავდროულად ცოლისგან, დედოფალ ლაოდიკესგან ჰყავდა. სწორედ კლეოპატრა იყო პირველი სელევკიდი ბერძენი პრინცესა, რომელიც დაქორწინდა სომეხ მეფეზე და სომხეთის დედოფალი გახდა. აღსანიშნავია, რომ მისი ხაზით ერატოს წინაპრები გამოდიან სელევკიდების იმპერიის დამაარსებელი ანტიოქე III დიდი.
ძვ.წ. 10 წლიდან ძვ.წ. 2 წლამდე, დედოფალმა ერატომ მეფე ტიგრან IV-ისაგან გოგონა გააჩინა, რომლის სახელიც უცნობია. ამის მიუხედავად, ჩვენამდე მოღწეულია ცნობები, რომლის მიხედვითაც მათი ქალიშვილი იბერიის მეფე ფარსმან I-ზე დაქორწინდა, რომელთანაც შეეძინა ორი ვაჟი: იბერიის მეფე მირდატ I და სომხეთის მეფე რადამისტი, რომელიც ცნობილი გახდა თავისი და მისი ქართველი მეუღლის, დედოფალ ზენობიას ერთობ ტრაგიკული აღსასრულით. მარცხნივ|მინი|303x303პქ|დიდი სომხეთის სამეფო არტაშესიანების მმართველობის პერიოდში, წარმოდგენილია ყვითლად მიუხედავად იმისა, რომ ტიგრან IV-ისა და დედოფალ ერატოზე დიდი გავლენა ჰქონდათ რომაელებს, ისინი ანტი-რომაულ პოლიტიკას ატარებდნენ, რომელიც იმპერატორ ოქტავიანე ავგუსტუსის წინააღმდეგ იყო მიმართული, რის გამოც ისინი პართიელებს შეეკრნენ.
კავკასიაში გავლენის მოსაპოვებლად რომი და პართია ერთმანეთს საუკუნეების მანძილზე ეცილებოდნენ, სადაც დიდი როლი ჰქონდა იმას, თუ ვის მხარეს დაიჭერდა დიდი სომხეთის მმართველი. როგორც ისტორიკოსი სექსტუს რეფუს გვამცნობს, ტიგრან IV-ისა და ერატოს მმართველობის პერიოდში სომხეთში არაერთი ანტი-რომაული რეფორმა გატარდა. იგი ასევე გვამცნობს, რომ სომხეთის სამეფო კარი ამ პერიოდისათვის საკმაოდ ძლიერი იყო.
არტაშესიანების მმართველობა რომაელებში დიდ უკმაყოფილებას იწვევდა. აღსანიშნავია, რომ პართიის მეფე ფრაატ V დიდად ემხრობოდა მათ ანტი-რომაულ პოლიტიკას, რის გამოც ტიგრანსა და ერატოს რომთან ომის დაწყებისაკენ უბიძგებდა და მხარდაჭერასაც ჰპირდებოდა. რომის იმპერიასთან სრულმასშტაბიანი ომის თავიდან ასაცილებლად ფრაატ V-მ მალევე შეწყვიტა სომხების დახმარება, რამაც ტიგრანი და ერატო აიძულა რომს დაზავებოდნენ. მათ რომში ელჩი გააგზავნეს, რომლის მეშვეობითაც რომის იმპერიას წარმატებები უსურვეს და ზავი ითხოვეს. იმპერატორმა ავგუსტუსმა მიიღო მათი შეთავაზება და ხელისუფლებაში დარჩენის უფლებაც დართო.
ძვ.წ. 2 წელს სომხეთში აჯანყებამ იფეთქა, რა დროსაც ამბოხებულებმა ბრძოლაში მოკლეს მეფე ტიგრან IV. აჯანყების მიზეზი რომთან დაახლოვება და სომხების აზრით „სამარცხვინო“ ზავის დადება იყო, რომელმაც შეურაცხყო სომხები. მეფის მკვლელობას სამოქალაქო ომისა და საშინელი ქაოსის დაწყება მოჰყვა, რის გამოც დედოფალი ერატო იმავე წელს გადადგა ტახტიდან. ამრიგად დასრულდა მისი პირველი მმართველობა სომხეთში.
აღსანიშნავია, რომ ერატოს გადადგომის შემდეგ სომხებმა თავიანთ მეფედ იმპერატორ ავგუსტუსის დასმა მოითხოვეს. ავგუსტუსმა სომხეთის მეფობაზე აუარი განაცხადა, მაგრამ მის ახალ მეფედ მიდიელი დიდებული, არიობარზან II დასვა, რომელიც სომეხთა მეფე არტავაზდ II-ის ქალიშვილის შთამომავალი და შესაბამისად გარკვეულწილად არტაშესიანთა დინასტიის წარმომადგენელი იყო.
პოლიტიკური დევნილობა
დედოფალ ერატოს ტახტიდან გადადგომის შემდეგ სომხეთში ომი და ქაოსი სუფევდა, რის გამოც ერატო იძულებული გახდა პოლიტიკურ გადასახლებაში წასულიყო. ამ პერიოდში მასზე ძალზეც ცოტა რამაა ცნობილი. დღეისათვის ისიც კი არაა ცნობილი, თუ სად იყო ერატო გადასახლებული. ძვ.წ. 2 წლიდან ჩვ.წ. 6 წლამდე სომხეთში რომაელთა დასმული ორი მეფე შეიცვალა. პირველი იყო არიობარზან II, რომელიც ძვ.წ. 2-დან ჩვ.წ. 4 წლამდე მართავდა, მისი გარდაცვალების შემდეგ კი ტახტი მისმა ვაჟმა, არტავაზდ III-მ დაიკავა, რომელიც ორ წელიწადში ჩამოაგდეს.
ტიგრან V-ის თანამმართველი
მინი|263x263პქ|ანტიკური სომხური მონეტა ტიგრან V-ის გამოსახულებით ჩვ.წ. 6 წელს ახალგაზრდა მეფე არტავაზდ III, რომელიც ქვეყანაში არაპოპულარული მონარქი იყო, მისმა ქვეშევრდომებმა მოკლეს. ამის შემდეგ სომხეთში დაიწყო უმეფობის ხანა, რაც სომხებს დიდად არ მოეწონათ. ამის გამო ავგუსტუსმა სომხეთის ახალ მეფედ კაპადოკიელი პრინცი, ტიგრან V დასვა. ტიგრან V-ის ბებია სომხეთის მეფე არტავაზდ II-ის ქალიშვილი და მაშასადამე არტაშესიანთა დინასტიის წარმომადგენელი იყო, რის გამოც მას ჰქონდა ტახტზე გარკვეული უფლებები.
სომხეთში ჩასვლისას ტიგრან V-ს თან ახლდა ბებიამისიც, რომელიც კაპადოკიის მეფეზე იყო დაქორწინებული. მისი გაყოლა მომავალმა იმპერატორმა ტიბერიუსმა ბრძანა, რომელსაც სურდა, რომ ბებიამისს გაეწია ორგანიზება ტიგრანის მეფედ კურთხევისათვის. ჩვ.წ. 6 წელს ტიგრანი უკვე სომხეთის ერთპიროვნული მმართველი იყო. სომეხ დიდებულთა უმეტესობა უკმაყოფილო იყო მისი მეფობით, რის გამოც სულ რამდენიმე თვეში მათ სომხეთის ტახტზე აღადგინეს დედოფალი ერატო. ნუმიზმატიკური მტკიცებულებების საფუძველზე ვიგებთ, რომ ტიგრან V და დედოფალი ერატო ერთად მართავდნენ სომხეთს, მაგრამ ისინი არასოდეს დაქორწინებულან. მიუხედავად ამისა, ბევრი ისტორიკოსი თვლის, რომ იგი ჩუმად დაქორწინდა მეფეზე და სწორედ ასე შეძლო სადედოფლო ტახტის შენარჩუნება, მაგრამ ამის დამამტკიცებელი საბუთი არ არსებობს.
ტიგრან V-ისა და ეროტოს ერთობლივ მმართველობაზე ცოტა რამაა ცნობილი. რამდენადაც ცნობილია, ერატო და ტიგრან V ერთად დაამხეს ჩვ.წ. 12 წელს. ამ წელს იმპერატორმა ავგუსტუსმა სომხეთის მეფედ პართიის მეფე ვონონ I დასვა. ამის შემდეგ დედოფალ ერატოზე ცნობები აღარ არსებობს, თუმცა ზოგიერთი ვარაუდობს, რომ ის და ტიგრანი სომხეთში დარჩნენ.
სქოლიო
კატეგორია:არტაშესიანთა დინასტია კატეგორია:ქალი მმართველები კატეგორია:სომხეთის მეფეები
დაკარგული სამოთხე (მრავალმნიშვნელოვანი)
დაკარგული სამოთხე შეიძლება აღნიშნავდეს:
ერევნის სახელმწიფო თეატრისა და კინოს ინსტიტუტი
ერევნის სახელმწიფო თეატრისა და კინოს ინსტიტუტი (Երևանի թատրոնի և կինոյի պետական ինստիտուտ) — უნივერსიტეტი სომხეთში, ერევანში. დაარსდა 1944 წელს. თავდაპირველად ის თეატრალური ხელოვნების უნივერსიტეტად იწოდებოდა, 1999 წელს ეწოდა ახლანდელი სახელი.
სქოლიო
კატეგორია:სომხეთის უნივერსიტეტები
ბოროვოის ხიდი
ბოროვოის ხიდი (Боровой мост) — საფეხმავლო და საავტომობილო ხიდი შემოვლით არხზე, სანქტ-პეტერბურგში,  ცენტრალურ რაიონში. ერთმანეთთან აკავშირებს უსახელო კუნძულსა და შემოვლითი არხის მარცხენა სანაპიროს. ხიდის სიგრძეა 38 მეტრი, ხოლო სიგანე — 18,5 მეტრი.
მდებარეობა
მდებარეობს ბოროვოის ქუჩის დასაწყისში.
დინების ზემო მიმართულებით მდებარეობს ნოვო-კამენის ხიდი, ხოლო ქვემოთ — იპოდრომის ხიდი.
უახლოესი მეტროს სადგურია (320 მ) „შემოვლითი არხი“.
სახელწოდება
1881 წლიდან 1880-იანი წლების შუა პერიოდამდე ანდრეევის ხიდი ერქვა, ხოლო 1880-იანებიდან მისი სახელწოდება არის ბოროვოის ხიდი, რომელმაც აღნიშნული სახელი ამავე სახელწოდების ქუჩისაგან მიიღო, რომლის დასაწყისშიც ამჟამად ხიდია განთავსებული. 1901 წელს გრაფმა ნ. ფ. გეიდენმა ქალაქის საბჭოში გააგზავნა მოხსენება ბოროვოის ქუჩის სახელის შეცვლის შესახებ და მოითხოვდა მას დარქმეოდა ძმის (Братский) ხიდი, მაგრამ წინადადება არ განუხილავთ.
ისტორია
1881-1882 წლებში ამ ადგილზე, ინჟინერ ა. ი. შტუკენბერგის მეთვალყურეობით ააგეს ხის ხიდი. 1882 წელს ხიდი შევიდა ქალაქის შემადგენლობაში. 1889 წელს, მძიმე ავარიული მდგომარეობის გამო, საჭირო გახდა მისი გამაგრება.
მეორე მსოფლიო ომის დროს, ლენინგრადის ბლოკადის პერიოდში ხიდი მთლიანად განადგურდა გერმანელების პირდაპირი საჰაერო დარტყმების შედეგად. ხიდის აღდგენა მოხდა ლენინგრადის გზა-ხიდების აღმდგენი ბატალიონის მიერ.
ამჟამად არსებული ხიდი აგებულია 1960-1961 წლებში პროექტის მიხედვით, რომელიც შეიმუშავა „Ленгипроинжпроект“-ის ინსტიტუტის ინჟინერმა ა. ა. კულიკოვმა და არქიტექტორმა ლ. ა. ნოსიკოვმა.
კონსტრუქცია
ხიდი ერთმალიანია, დაგეგმარებით დამრეცია, დახრის კუთხეა 74°. მისი სიგრძეა 38 მ, ხოლო სიგანე – 18,5 მეტრი (ტროტუარების სიგრძე 2,25 მეტრი).
ხიდი გამოიყენება ავტოტრანსპორტისა და ფეხით მოსიარულეებისათვის. სავალი ნაწილიც და ტროტუარებიც ასფალტ-ბეტონითაა მოპირკეთებული. ტროტუარები სავალი ნაწილისაგან გამოყოფილია მაღალი მეტალის პარაპეტებით.
რესურსები ინტერნეტში
კატეგორია:სანქტ-პეტერბურგის ხიდები
მერალი ბროიანი
მერალი ბროიანი (დ. უცნობია) — ქართველი სპორტსმენი (მკლავჭიდი), ჭაბუკებს შორის მსოფლიოს ჩემპიონი (მარჯვენა, 2016, 75 კგ), ჭაბუკებს შორის ევროპის ჩემპიონი (მარჯვენა, 2016, 75 კგ), ახალგაზრდებს შორის ევროპის ჩემპიონი (მარჯვენა, 2017, 80 კგ).
რესურსები ინტერნეტში
კატეგორია:პიროვნებები გაურკვეველი დაბადების თარიღით კატეგორია:ქართველი მკლავჭიდელები
თორნიკე გორდაძე
თორნიკე გორგაძე (დ. 10 ნოემბერი, 1975, ქუთაისი ) — ქართველები პოლიტიკოსი. 2012 წლის 24 აგვისტოდან 25 ოქტომბრამდე იყო საქართველოს სახელმწიფო მინისტრი ევროპულ და ევროატლანტიკურ სტრუქტურებში ინტეგრაციის საკითხებში. 2010-2012 წლებში იყო საქართველოს საგარეო საქმეთა მინისტრის მოადგილე ევროკავშირთან ურთიერთობის საკითხებში. 1996 წელს გორდაძემ დაამთავრა ბორდოს პოლიტიკური ინსტიტუტი. 2005 წელს გახდა პარიზის პოლიტიკური ინსტიტუტის (Sciences Po) დოქტორი.
სქოლიო
კატეგორია:დაბადებული 1975 კატეგორია:დაბადებული 10 ნოემბერი კატეგორია:ქუთაისში დაბადებულები კატეგორია:საქართველოს ევროპულ და ევროატლანტიკურ სტრუქტურებში ინტეგრაციის საკითხებში მინისტრები
გიორგაძეები
გიორგაძეები — ქართული გვარი. საქართველოში ცხოვრობს 14 193 გიორგაძე (7415 ქალი და 6778 კაცი). ნაწარმოებია საკუთარი სახელისაგან „გიორგი“. გვარი გავრცელებულია იმერეთში. 2008 წლის მონაცემებით იმერეთის სამ ყველაზე გავრცელებულ გვარს შორისაა. ამავე წლის მონაცემებით გვარი შედის თბილისის შვიდ ყველაზე გავრცელებულ გვარს შორის. 1997 წლის მონაცემებით გვარი საქართველოში გავრცელების მიხედვით მეხუთე ადგილს იკავებდა. გვარი გავრცელებულია არგვეთაში, ბზვანში, ვაკისუბანში, ვანში, ზედა საზანოში, ზოდში, კლდეეთში, კურსებში, მანდიკორში, მირონწმინდაში, გომმუხაყრუაში, რუფოთში, საჯავახოში, სვირში, სიმონეთში, სპეთში, ტობანიერში, ქუთაისში, ღარიხევში, ყუმურში, ძევრში, ჭოგნარში, ასპინძაში, ნიჯგორში, საროსა და ტოლოშში.
სქოლიო
*
კორდოპულოვის სახლი
300px|მინი|კორდოპულოვის სახლი 250px|მინი|კორდოპულოვის სახლი ზამთარში კორდოპულოვის სახლი — ბულგარეთის ეროვნული აღორძინების დროის სახლი, რომელიც მდებარეობს ბულგარეთის ქალაქ მელნიკში. აშენდა 1754 წელს ღვინის წარმოებისთვის. სახლი იყიდა ცნობილმა და ერთ-ერთმა ყველაზე მდიდარმა ბერძენმა - მანოლის კორდოპულოსმა. სახლი, რომელიც აშენების დროისთვის ერთ-ერთი ყველაზე დიდი და განსაკუთრებული ნაგებობა იყო, მდებარეობს ქალაქის აღმოსავლეთ ნაწილში. სახლის სარდაფში განთავსებულია ღვინის მარანი, ზედა სართული ეკონომიკური მოთხოვნილებებისთვის და კიდევ ერთი სართული საცხოვრებლად.
მელნიკის ღვინისთვის დამახასიათებელი სარდაფები მოწყობილია მიწის ქვეშ სპეციალურად ფორმირებული ქვის გვირაბის სახით. სარდაფში შესაძლოა 300 ტონა ღვინის დამზადება, ყველაზე დიდ კასრში კი 12.5 ტონაც კი ეტევა. დერეფნები შედარებით ვიწროა და ზოგ ადგილებში დაბალი, სარდაფში განლაგებულია ასევე სავენტილაციო სისტემა და სპეციალური არხები.
ბელგიის გეოგრაფია
ბელგია არის დასავლეთ ევროპაში მდებარე ფედერაციული სახელმწიფო, რომელსაც ესაზღვრება ჩრდილოეთის ზღვა. ბელგიას სახმელეთო საზღვარი აქვს საფრანგეთთან 620 კმ, გერმანიასთან 167 კმ, ლუქსემბურგთან 168 კმ, ნიდერლანდებთან 450 კმ. ბელგია შედგება ფლანდრიის, ვალონიის და ბრიუსელის რეგიონებისგან.
ძირითადი ინფორმაცია
წყლის მთლიანი მარაგები: 20.8 კმ³ (2005)
წყლის მოხმარება: მთლიანად: 7.44 კმ³/წელიწადში (13%/85%/1%) ერთ სულ მოსახლეზე: 714 მ³/წელიწადში (1998)
ბუნებრივი კატასტროფები: წყალდიდობები.
ჰემიანოფსია
ჰემიანოფსია (an — უარყოფითი ნაწილაკი და opis — მხედველობა) — მხედველობის არის ერთი ნახევრის გამოვარდნა, ნახევრად სიბრმავე. განარჩევენ ჰემიანოფსია, რომელსაც ახასიეთებს მხედვველობის არის გარეთა ან შიგნითა ნახევრების გამოვარდნა, და ცალმხრივს, როდესაც გამოვარდნილია მხედველობის არის ერთ-ერთი ნახევარი (მარჯვენა ან მარცხენა). ჰემიანოფსია ვითარდება ტვინში სისხლჩაქცევის, თავის ტვინის ტრავმის, ტვინის სიმსივნისა და სხვათა დროს. თუ ტვინის ქსოვილი მთლიანად დარღვეული არ არის, ჰემინოფსია შექცევადია. გამოვარდნილი მხედველობის არე ჩეულებრივ ვერ აღიქვამს მხედველობითი შეგრძნების ვერც ერთ სახეს; ზოგჯერ ადამიანი საგნის ფორმას ვერ არჩევს, მაგრამ შენარჩუნებული აქვს ფერის, სინათლისა და მოძრაობის აღქმა.
რესურსები ინტერნეტში
კატეგორია:სიბრმავე
ბენჯამინ ინგროსო
ბენჯამინ დანიელე ვალგრენ ინგროსო (დ. 14 სექტემბერი, 1997) — შვედი მომღერალი და კომპოზიტორი. ბავშვობაში ის მონაწილეობდა სხვადასხვა მუსიკალურ კონკურში. 2006 წელს მოიგო "ლილა მელოდიფესტივალი" სიმღერით - "ჰეი სოფია". გაიმარჯვა სატელევიზიო შოუში Let's Dance 2014 და ორჯერ მიიღო მონაწილეობა მელოდიფესტივალზე 2017 და 2018 წლებში. 2018 წელს გაიმარჯვა კიდეც და წარადგინა შვედეთი  ევროვიზიის სიმღერის კონკურსზე ლისაბონში, სიმღერით "Dance you off".
მსახიობობა და სიმღერა
ბენჯამინ ინგროსომ მონაწილეობა მიიღო რამდენიმე მიუზიკლში, მათ შორის ''Nils Karlsson Pyssling-ში. ''მოიგო "ლილა მელოდიფესტივალი" 2006 წელს, სიმღერით "ჰეი სოფია" და წარადგინა შვედეთი  MGP Nordic 2006-ში  სტოკჰოლმში და დაიკავა მეოთხე ადგილი.
2007 წელს ინგროსომ გამოუშვა სიმღერა "Jag är en astronaut" ("მე ვარ ასტრონავტი"), რომელიც მისმა ბიძამ ლინუს ვალგრენმა ჩაწერა და შეასრულა 1985 წელს. ბენჯამინის ვერსია შვედური ჩარტების მეორე ადგილზე მოხვდა. იმავე წელს მან მონაწილეობა მიიღო Allsång på Skansen-ში დედამისთან, პერნილა ვალგრენთან ერთად. ასევე იმონაწილევა Diggiloo tour-ში. 2008-2009 წლებში ბენჯამინმა ითამაშა მიუზიკლში Hujeda mej vá många sånger. 2009 წელს Eldsjälsgala-ზე მან და დედამისმა შეასრულეს  The Jackson 5-ის სიმღერა, შვედური თარგმანით. 2009 წლის ბოლოს ინგროსომ შეასრულა რასმუსის როლი პიესაში "მაწანწალა რასმუსი" მარკოლიოსთან ერთად.
2011 წელს ინგროსომ შეასრულა სიმღერა lillebror პიესა Karlsson på taket flyger igen-ში ("კარლსონი დაფრინავს სახურავზე") სტოკჰოლმში. 2014 წლის თებერვალში მან განაცხადა, რომ გადაწყვიტა მიუზიკლებიდან წასვლა, რათა აქცენტი მთლიანად მუსიკასა და სიმღერების შექმნაზე გაეკეთებინა. 2016 წლის ოქტომბერში მან გამოუშვა თავისი პირველი მუსიკალური "სინგლი" "Fall in Love", რომელიც შეასრულა TV4-ის გადაცემა Nyhetsmorgon-ში.  ამის შემდეგ რეკორდული ხელშეკრულება გააფორმა TEN Music Group-თან. მარჯვნივ|მინი|170x170პქ|ბენჯამინ ინგროსო მღერის [[Melodifestivalen 2017-ზე.]] ინგროსომ მოიგო შვედეთის სატელევიზიო შოუ Let's Dance 2014  თავის პროფესიონალ მოცეკვავე პარტნიორთან სიგრიდ ბერნსონთან ერთად. მან ასევე მონაწილეობა მიიღო დედამისის, პერნილა ვალგრენის სატელევიზიო შოუში Wahlgrens värld ("ვალგრენების მსოფლიო"), რომელიც ეთერში გადის Kanal 5-ზე 2016 წლიდან..
მელოდიფესტივალი და ევროვიზია 2018
ბენჯამინ ინგროსომ მონაწილეობა მიიღო Melodifestivalen 2017-ში სიმღერით "Good Lovin", რომელიც მან დაწერა ლუი სკორლთან და მეტ პარდონთან ერთად. გავიდა მეხუთე ადგილზე. 2018 წელს მეორეჯერ სცადა ბედი, ამჯერად სიმღერით "Dance you off". ბენჯამინმა გაიმარჯვა და წარადგინა შვედეთი  ევროვიზიის სიმღერის კონკურსზე 2018 წელს ლისაბონში. გადალახა ნახევარფინალი, ფინალში კი დაიკავა მეშვიდე პოზიცია, სადაც რვა ქვეყნის ჟიურისგან ქულათა მაქსიმუმი, 12 ქულა მიიღო.
ბენჯამინის სასცენო წარმოდგენა ნამდვილად გამორჩეული იყო. მან სიმღერა LED ნათურების ფონზე შეასრულა. შუქები დროდადრო იცვლებოდა. ეცვა ტყავის შავი ჟაკეტი, შავი ჯინსი და თეთრი უწინდო ფეხსაცმელი.
Identification
2018 წლის სექტემბერში ინგროსომ თავისი სადებიუტო ალბომი გამოუშვა - Identification, რომელშიც შესულია მისი 12 სიმღერა, მათ შორის "Dance you off".
პირადი ცხოვრება
ბენჯამინ ინგროსო დაიბადა შვედეთის ქალაქ დანდერიდში, ყოფილი მოცეკვავის და ამჟამად რესტორნის მფლობელის, ემილიო ინგროსოსა და მომღერალ პერნილა ვალგრენის ოჯახში. ჰყავს უფროსი ძმა ოლივერ ინგროსო, და ბიანკა ინგროსო და უმცროსი ნახევარძმა თეოდორ ვალგრენი. აგრეთვე, ის არის შვილიშვილი მსახიობების, ჰანს ვალგრენისა და კრისტინა სკოლინის და ძმისშვილი მსახიობების, ნიკლას ვალგრენისა და ლინუს ვალგრენის. ბენჯამინი არის  Swedish House Mafia-ს ჯგუფის წევრის, სებასტიან ინგროსოს ბიძაშვილი. ბენჯამინი არის იტალიური წარმომავლობის როგორც დედის, ისე მამის მხრიდან.
სქოლიო
კატეგორია:შვედი მომღერლები კატეგორია:დაბადებული 14 სექტემბერი კატეგორია:დაბადებული 1997
დავით ხელთუფლიშვილი
დავით ბესარიონის ძე ხელთუფლიშვილი (დ. 15 იანვარი, 1862 — გ. 4 თებერვალი, 1921) — ქართველი იურისტი, საქართველოს სენატის (უზენაესი სასამართლოს) თავმჯდომარე (1919-1921).
ბიოგრაფია
დაიბადა ქუთაისის გუბერნიის აზნაურის ოჯახში (მამა — ბესარიონ ანდრიას ძე ხელთუფლიშვილი, დედა — თეოდოსია ფირანის ასული ლორთქიფანიძე–ხელთუფლიშვილისა). მისი ძმები იყვნენ პლატონ და მიხეილ ხელთუფლიშვილები, დეიდაშვილი — ნიკო ნიკოლაძე. უმაღლესი იურიდიული განათლება მიიღო პეტერბურგის უნივერსიტეტში. წლების განმავლობაში იყო ქუთაისის ნაფიც ვექილთა კორპორაციის წევრი, ასევე ქართველთა შორის წერა-კითხვის გამავრცელებელი საზოგადოებისა და ქუთაისის სათავადაზნაურო სკოლის სამზრუნველო კომიტეტის წევრი. ითვლებოდა სამოქალაქო სამართლის ერთ-ერთ საუკეთესო სპეციალისტად კავკასიაში. 1919 წლის 7 ოქტომბერს საქართველოს რესპუბლიკის დამფუძნებელმა კრებამ რესპუბლიკის სენატის (უზენაესი სასამართლოს) თავმჯდომარედ აირჩია. ჯანმრთელობის პრობლემების მიუხედავად, ხელთუფლიშვილი თბილისში გადავიდა და სათავეში ჩაუდგა სენატს, რომელსაც გარდაცვალებამდე ხელმძღვანელობდა. დაკრძალულია დიდუბის პანთეონში.
სქოლიო
კატეგორია:საქართველოს უზენაესი სასამართლოს თავმჯდომარეები კატეგორია:გარდაცვლილი 1921 კატეგორია:ქართველი იურისტები კატეგორია:გარდაცვლილი 4 თებერვალი კატეგორია:ქართველთა შორის წერა-კითხვის გამავრცელებელი საზოგადოების წევრები კატეგორია:დაბადებული 15 იანვარი კატეგორია:დაბადებული 1862 კატეგორია:საქართველოს საისტორიო და საეთნოგრაფიო საზოგადოების წევრები
გიორგი წითლანაძე (მრავალმნიშვნელოვანი)
გიორგი წითლანაძე შეიძლება აღნიშნავდეს:
გვენ ჯონი
გვენ ჯონი (დ. 22 ივნისი, 1876 — გ. 18 სექტემბერი, 1939) — უელსელი მხატვარი, რომელიც კარიერის უმეტესი ნაწილის განმავლობაში მუშაობდა საფრანგეთში. გვენ ჯონი ხატავდა უცნობი ქალების პორტრეტებს, თუმცა მისი შემოქმედება დაჩრდილა მისმა ძმამ ოგასტეს ჯონმა და მისმა შეყვარებულმა ოგიუსტ როდენმა.
სან-ლუის-დუ-პიაუი
სან-ლუის-დუ-პიაუი (São Luís do Piauí) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 328 მეტრზე. მიეკუთვნება პიაუის სამხრეთ-აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ პიკუსის შემადგენლობაში.